Elva Margariti

Elva Margariti (Tirana, 1980ko ekainaren 14a) albaniar arkitekto, hirigile eta politikaria da, Albaniako Alderdi Sozialistako kidea. 2019ko urtarrilaren 17tik 2024ko urtarrilera, Albaniako Kultura ministro izan zen Edi Ramaren II. eta III. gobernuetan.

 Bizitza 
Elva Margariti 1980ko ekainaren 14an jaio zen Tiranan. 2004tik 2005era Tampereko Teknologia Unibertsitatean (gaur egun Tampereko Unibertsitatea) ikasi zuen, 2006an Shanghaiko Tongji Unibertsitatean, eta 2008an Florentziako Unibertsitateko Arkitektura Fakultatean graduatu zen. 2009az geroztik, hainbat diseinu estudiotan kolaboratu du. 2015etik, hiru urtez, Arkitekturako Zientzietako Masterreko eta Ingeniaritza Zibileko eta Ingurumeneko Zientzietako Lizentziaturako programak koordinatu zituen Aholku Onaren Ama Birjinaren unibertsitate katoliko pribatuan.

Albaniako lehen ministroaren lurralde-aholkulari eta Landa Garapen Integratuko Programaren (100 Herri programa deiturikoaren) koordinatzaile nazional gisa aritu zen.

2019ko urtarrilaren 17an Margariti Albaniako Kultura ministro izendatu zuten, aurreko hilabeteko ikasleen protesten eta Edi Ramaren gobernuan izandako aldaketa ugariren ondoren. Kargu horretan Mirela Kumbaro ordezkatu zuen eta Ramaren hirugarren gobernuan kargua mantendu zuen. Hainbat proiektu garrantzitsu zuzendu zituen 2019ko azaroaren 26ko lurrikarak eta COVID-19 pandemiak kultura sektorea larriki kaltetu zuten garaian.

 Erreferentziak 

 Kanpo estekak 

Kategoria:Tiranarrak
Kategoria:Albaniako arkitektoak
Kategoria:Emakume arkitektoak
Kategoria:Hirigileak
Kategoria:Albaniako politikariak
Kategoria:Emakume ministroak
Kategoria:Kultura ministroak